Şəfiqə_Topçiyeva
Elmi fəaliyyəti
Ş.Ə.Topçiyeva elmi fəaliyyətə 1993-cü ildə AMEA Zoologiya İnstitutunda Herpetologiya laboratoriyasında elmi işçi vəzifəsindən başlayıb və 2005-ci ildən hal-hazıra qədər baş elmi işçi kimi faəliyyətini davam edir. Hal-hazırda AMEA Zoologiya İnstitutunda Protozoologiya laboratoriyasının baş eimi işcisidir. Ş.Ə.Topçiyeva tərəfindən klinikada nitro qrupdan olan bəzi preparatların farmakokinetikası, biotransformasiyası, optimizasiyası və individualizasiyası tədqiq olunub. Stabil və nişanlanmış radioaktiv izotoplarlar ilə preparatların tədqiqi. YEMX, NQX, QX və digər analitik metodlar ilə narkotik maddələrin bioekvivalentliyi öyrənilib. Şəfiqə Topçiyeva AMEA Zoologiya İnstitutunda ilk tədqiqatları biologiya və farmakologiya üçün böyük əhəmiyyət kəsb edən problemlərin araşdırılmasına–ilan zəhərinin kimyəvi tərkibinin, biokimyəvi, farmakokinetik, toksikoloji xüsusiyyətlərinin öyrənməsinə  aid elmi tədqiqat işləri aparmışdır. O, ilk dəfə olaraq ekoloji faktorların həmçinin radiasiyanın və ağır metalların ilan zəhərinin kimyəvi tərkibinə, toksikliyinə və farmakoloji aktivliyinə təsir etdirilməsini öyrənib. Ş.Ə.Topçiyeva tərəfindən impulslu azot lazeri ilə gürzə zəhərinin tərkibindəki zülalların və onların metabolitlərinin spektral-lüminessent xassələri və lüminessensiyanın kinetikası araşdırılmışdır ki, bu da zəhərin və onun toksinlərinin differensial təyini üçün ilk dəfə tədbiq edilmişdir. O, gürzə zəhəri ilə zəhərlənmiş heyvanların orqanizmində zəhərin yayılması və farmakokinetikasını öyrənmək üçün ilk dəfə flüoressent zondu tətbiq etmiş və onun diaqnostika və terapiyada tətbiqi elmi cəhətdən əsaslandırılmışdır. Ş.Ə.Topçiyeva gürzə zəhərinin müxtəlif dozaları ilə intoksikasiya zamanı təcrübə heyvanların üzərində qeyri-spesifik müalicə vasitələri sinaqdan keçirilmiş və Respublikanın Toksikoloji Mərkəzində ilan sancmış  insanların müalicəsində tətbiqi tövsiyə olunmuşdur. Zaqafqaziya gürzəsi Macrovipera lebetina obtusа və bal arısı Apis mellifera L. caucasica zəhərinin toksikliyinə, farmakoloji və biokimyəvi xüsusiyyətlərinə qamma şüalarının kiçik dozalarının təsirinin öyrənilməsi. Heyvanların zəhəri əsasında detektorların tətbiqi imkanlarının öyrənilməsi. İlan zəhəri əsasında fotodetektorların tətbiqi. Gürzə zəhəri kristalları ilə p-tip keçiriciliyə malik indium monoselenidin heterokontaktı (zəhər-p-İnSe) yaradılmışdır və müəyyən edilmişdir ki, zootoksin özünü heterokontaktda p-tip keçiriciliyə malik yarımkemirici kimi aparır. İlan və arı zəhərinin radioaktiv strelizasiyası. İlan və arı zəhərinin elektrofiziki parametrlərinin təyinində toksikologiyanın, farmakologiyanın, biologiyanın, tibbin və digər  elm sahələrinin metodlarının tətbiqi. Beynəlxalq Elmi Əməkdaşlıq çərçivəsində elmi təcrübənin mübadiləsi, genişləndirilməsi, və gücləndirilməsi məqsədi ilə biologiya sahəsində ən aktual tədqiqatların birgə inkişaf etdirilməsi üçün Azərbaycan Milli Elmlər Akademiyası Zoologiya institutu ilə Rusiya Elmlər Akademiyası akademiklər M.M.Şemyakina və Yu.A.Ovçinnikov adına Bioüzvü Kimya institutu arasında “Azərbaycanın zəhərli heyvanlarının zülal və peptidləri onların farmakoloji tətbiqinin perspektivliyi” mövzusunda elmi əməkdaşlıq haqqında müqavilə bağlanır. Topçiyeva Ş.Ə. tərəfindən gürzə zəhərinin bioloji aktiv komponentlərinin xərçəng xəstəliyinin müalicə və profilaktikasında tətbiqi həmçinin Azərbaycan ərazisində yaşayan gürzənin zəhərinin skrininqi, aktiv zülal/peptidlərin kimyəvi xarakteristikası, aminturşu ardıcıllığının, antiproliferativ və xərçəng əleyhinə aktivliyinin müəyyənləşdirilir. Ş.Ə.Topçiyeva 204 (9 Thomson Reuters) elmi məqalənin, 6 patentin  və 1 müəlliflik şəhadətnaməsinin müəllifidir. Onun rəhbərliyi altında bir fəlsəfə doktoru və bir elmlər doktoru dissertasiyaları müdafiə edilib. Elmi qrantlar və sertifikatlar: